







Dekton Jótállás
25 év



DEKTON ® KORLÁTOZOTT, 
25 ÉVES, ÁTRUHÁZHATÓ LAKOSSÁGI JÓTÁLLÁS

A Cosentino, S.A.U. („Cosentino”) az itt meghatározott feltételek szerint garanciát vállal a beépített Dekton® Ultracompact felület („Dekton® Felületek”) vásárlója, mint lakossági tulajdonos/lakó számára, hogy a Dekton® Felületek vásárlási dátumától számított huszonöt (25) évig az eredeti vevő lakóhelyén a Dekton® anyag gyártási hibáktól mentes marad, és megfelelő beépítés és karbantartás esetén a teljesítményét megőrzi.

Ha a jótállási időszak alatt gyártási hiba észlelhető, a Cosentino saját döntése alapján javítja vagy kicseréli a hibás Dekton® Felületet.

A jótállás a Dekton® Felületek vásárlójára vonatkozik és átruházható. A jótállás kizárólag akkor érvényes, ha a beépített Dekton® Felületek eredeti vásárlója a Dekton® Felület megvásárlásától számított 6 hónapon belül elvégezte a regisztrációt az alábbiak szerint, és a nevezett vásárló benyújtja az eredeti számlát vagy vásárlást igazoló bizonylatot (amely tartalmazza a vásárlás dátumát és a Dekton® termék forgalmazójának nevét).

A jelen Garancialevélben szereplő 25 éves időtartam kizárólag a 2018. november 1-je után értékesített és regisztrált termékekre vonatkozik.

MIT TARTALMAZ EZ A 25 ÉVES KORLÁTOZOTT JÓTÁLLÁS?
· A jelen korlátozott jótállás a Jóváhagyott Dekton® Beépítőtől vagy Forgalmazótól („Jóváhagyott Beépítő”) vásárolt Dekton® Felületekre vonatkozik, amelyet Jóváhagyott Beépítő épített be állandó jellegű beépítéssel az eredeti vásárló ingatlanában.

· A Cosentino a 25 éves jótállási időszak alatt javíthatja vagy cserélheti a hibás Dekton® terméket, a csereterméknek azonban azonos jellemzőkkel (azonos szín, vastagság stb.) kell rendelkeznie, mint az eredeti vásárló által megvásárolt hibás termék.

Ha az adott termék már nincs forgalomban, vagy bármilyen okból nem áll rendelkezésre, a hibás Dekton® termék hasonló jellemzőkkel rendelkező termékre cserélhető.

· Az itt meghatározott korlátozások figyelembevételével a jelen korlátozott jótállás azon termékekre vonatkozik, amelyeket a www.cosentino.com oldalon megtalálható Dekton® Felületek Ápolása és Karbantartása szerint tartottak karban.

· A szélsőségesen forró vagy hideg hőmérsékleteknek való kitettség okozta repedések és hősokk okozta repedések.

· Foltok keletkezése a leggyakoribb élelmiszerek, italok és háztartási termékek miatt, ha a vevő betartja a vonatkozó ápolási és karbantartási útmutatásokat.

· Fakulás a közvetlen ultraibolya (UV) napsugárzásnak való kitettség miatt, mind beltéri, mind kültéri alkalmazásokban.

· A jelen jótállás azon Dekton® termékekre, amelyek kerti grillbe, kemencébe vagy bármely olyan felületre vannak beépítve, amely melegítésnek van kitéve, kizárólag akkor vonatkozik, ha a www.cosentino.com oldalon megtalálható beépítési kézikönyvek előírásait szigorúan betartják.

· A Dekton XGloss® sorozat extra magasfényű, high-tech, ultrakompakt kristályfényű felületekből áll, amelyek magasfényű kialakításuk következtében több ápolást igényelnek.
A Dekton XGloss® rendszeres karbantartást és tisztítást igényel.
A Dekton XGloss® termékek ápolásának módját lásd a vonatkozó Dekton® Tisztítási és Karbantartási Útmutatóban, amely megtalálható a www.cosentino.com oldalon. A jelen jótállás kizárólag azon Dekton XGloss® felületekre vonatkozik, amelyeket ezen Dekton® Tisztítási és Karbantartási Útmutató szerint tartottak karban.

MIRE NEM VONATKOZIK 
EZ A 25 ÉVES KORLÁTOZOTT JÓTÁLLÁS?

· A jelen jótállás nem vonatkozik a hibás vagy nem megfelelő gyártásra, valamint a hibás vagy nem megfelelő beépítésre.

· A Cosentino vállalathoz nem kapcsolódó harmadik felek cselekedetei által okozott bármilyen kár, például a termék nem megfelelő felületkezelése/
előkészítése, nem megfelelő beépítési módszerek, vagy az eredeti DEKTON® termék egyéb módosítása vagy átalakítása.

· A Dekton® Ultracompact Felület megrepedése külső erőhatás vagy kölcsönhatás, például ütés, egyenetlen bútorzat vagy padlózat, szerkezeti süllyedések vagy mozgások, nem megfelelő beépítés vagy a lakóépület egyéb körülményei miatt, amelyek a Dekton® Felület elmozdulását okozhatják. Ennek megfelelően a nehéz tárgyak okozta ütések, a munkafelület vagy padlófelület alatti tartószerkezetek (bútorzat, padló, alapozás stb.) mozgása, elmozdulása, süllyedése miatti repedések és lepattanások nem tartoznak a jelen jótállás hatálya alá.

· A jelen jótállás nem vonatkozik a következményi vagy járulékos károkra, magán a terméken kívüli veszteségekre vagy kiadásokra, beleértve többek között az egyéb termékek vagy létesítmények károsodását, vagy további vagy kiegészítő javításokat vagy átalakításokat, például bármilyen vízvezeték- vagy elektromos szerelést, burkolati vagy falfelületi átalakításokat, kőművesmunkát, padló alatti javításokat vagy előkészítési munkákat, amelyek a jelen korlátozott jótállás hatálya alá tartozó Dekton® Felületek javításához vagy cseréjéhez szükségesek; az ilyen egyéb javítások és átalakítások a vevő felelősségét képezik.

· A jelen jótállás nem vonatkozik azon termékekre, amelyeket nem jóváhagyott vegyszerrel vagy bevonattal kezeltek vagy vontak be. Ha a Cosentino a saját hatáskörében úgy dönt, hogy a termék hibáját nem jóváhagyott vegyszerek és/vagy bevonatok alkalmazása okozta, vagy ahhoz hozzájárult, semmilyen kötelezettsége nem áll fenn a jelen Jótállás keretében.

· A jótállás nem vonatkozik a teljeskörűen ki nem fizetett termékekre.
· A jelen jótállás nem vonatkozik azon termékekre, amelyek rendellenes használatnak vagy feltételeknek, vagy bármilyen nem megfelelő használatnak vannak kitéve.

A „Rendellenes használat vagy feltételek” magában foglalja többek között a nem megfelelő kezelés vagy használat okozta károkat, a fizikai vagy kémiai sérüléseket, a megfelelő ápolási és karbantartási utasítások be nem tartását, különösen a karbantartást, vagy a vevő által helytelen használat okozta lepattanást, repedést, ütési vagy törési károkat.

· A Dekton® Felületek természetes, nem egynemű megjelenéssel rendelkeznek, ezért a jelen korlátozott jótállás nem vonatkozik a szín, árnyalat, részecskestruktúra vagy fényezési szint semmilyen eltérésére.

· A jótállás nem vonatkozik azon termékekre, amelyről Ön, mint vevő, úgy dönt, hogy színben, élkialakításban vagy személyes preferenciákon alapuló vélemény alapján mégsem tetszik Önnek a beépítést követően.

· A jótállás nem vonatkozik az illesztések esztétikájára vagy teljesítményére.

· A jótállás nem vonatkozik a Dekton® termékeken jelentkező ideiglenes foltokra, például fémnyomokra, ujjlenyomatokra, szennyeződésekre vagy háztartási eszközök által okozott egyéb ideiglenes nyomokra.

· A jótállás nem vonatkozik a Dekton® termékek „kereskedelmi felhasználására”. „Kereskedelmi felhasználás” többek között a kereskedelmi ingatlanokban, például üzletekben, éttermekben, irodákban, szállodákban vagy apartmanépületekben történő felhasználás.

· A Cosentino nem felel semmilyen, részben vagy egészben vis maior (beleértve többek között a földrengéseket, tornádókat, trópusi viharokat és hurrikánokat), korrozív szennyezőanyagoknak (többek között sós víznek vagy csapadékvízben lévő vegyi anyagoknak) való kitettség, tűz, árvíz, robbanás, nem megfelelő tárolás vagy anyagmozgatás, munkaterületi körülmények, építészeti vagy műszaki kialakítás, szerkezeti süllyedés vagy mozgások, vandalizmus, balesetek vagy a Cosentino hatókörén kívül álló bármely más ok által okozott károkért.

· A jótállás kizárja azon kiegészítő károkat, amelyek a fedezett kárból származnak, beleértve a jótállási igény feldolgozásának, valamint a termék kicserélésének időtartama alatt bekövetkező károkat is.

A jelen kizárás magában foglal többek között minden kereskedelmi, ipari, szakmai vagy hétköznapi tevékenységet ért kárt, amelyet a termék vásárlója vagy harmadik fél elszenvedhet.

· A jelen jótállás nem vonatkozik a bármely Dekton® termék termékmintája vagy fényképe és a ténylegesen megvásárolt Dekton® termék közötti eltérésekre.

· A jelen jótállás nem vonatkozik a Dekton® termék a Cosentino megfelelő ellenőrzése nélküli javításaira és/vagy kezelésére.

· Azon épületszerkezet hibájából származó károk, amelyekben a Dekton® termék használatban van.

· A jelen jótállás nem vonatkozik a lepattanásokra. A lepattanás nem anyaghiba miatt következik be; lepattanás akkor következik be, ha tárgyak súrlódnak vagy ütődnek neki a felület élének.

· Mivel a Cosentino maga nem gyárt munkafelületeket, hanem a táblák anyagát szállítja be, abban az esetben, ha az itt szereplő feltételek teljesülnek, a munkafelület cseréjéhez szükséges anyagot szállítjuk be; a termék gyártásának és beépítésének költségét azonban a Cosentino nem fedezi.

· Lehetséges, hogy egyes Dekton® színek csak bizonyos alkalmazásokban érhetőek el. Tájékoztatjuk a vevőt arról, hogy a Cosentino mely színeket ajánlja az egyes alkalmazásokhoz.
 Például egyes színeket a Cosentino nem ajánl, javasol vagy hagy jóvá konyhai és munkapultokon, padlón vagy bármely más vízszintes alkalmazásban, és az ügyfél nem támaszkodhat semmilyen egyéb szóbeli vagy írásos nyilatkozatra, amely mást sugallhat. Ezen bizonyos színek megvásárlása esetén az ügyfél lemond minden jótállási jogáról és igényéről a Cosentino vállalattal szemben, ha a színt a Cosentino ajánlásaitól eltérő módon használják vagy alkalmazzák.

A JÓTÁLLÁS REGISZTRÁCIÓJA
A jótállás regisztrációjához ki kell töltenie az online jótállási regisztrációt a www.cosentino.com oldalon vagy hívja a Cosnetino vállalatot telefonon, vagy írjon az alábbi címre a regisztrációs formanyomtatvány beszerzéséhez. Önnek a vásárlástól számított hat (6) hónapon belül regisztrálnia kell, hogy jogosulttá váljon a jótállásra.



HOGYAN KELL JÓTÁLLÁSI IGÉNYT BENYÚJTANI
Ha úgy gondolja, hogy a Dekton® terméke hibás, és igényt kíván bejelenteni a jelen jótállás keretében, ezt megteheti faxon, e-mailben, levélben vagy telefonon a Cosentino ügyfélszolgálatán:

Cosentino Central
Ctra. Baza a Huércal-Overa, km 59. 
ES-04850 Cantoria, Almería (Spanyolország)
+34 950 444 175
info@cosentino.com

A jelen jótállás keretében történő szolgáltatás igényléséhez engedélyeznie kell a Cosentino vállalatnak vagy jóváhagyott képviselőjének, kivitelezőjének vagy beépítőjének, hogy átvizsgálják a hibás Dekton® terméket az Ön otthonában. Ésszerű mértékben együtt kell működnie továbbá a Cosentino vállalattal és képviselőivel a jelen korlátozott jótállás nyújtásának folyamatában.

A Cosentino által a jelen jótállás keretében biztosított minden kötelezettség annak függvénye, hogy a vevő megfelelően értesíti-e a Cosentino vállalatot, és ésszerű lehetőséget biztosít-e számára a teljesítésre. Ha Ön nem teszi lehetővé a vizsgálatot, a jótállás érvényét veszti.

A Cosentino semmilyen esetben sem vállal sem kártérítési, sem szerződéses felelősséget semmilyen közvetlen, következményi, büntetőjogi vagy járulékos vagy hasonló kárból eredő veszteségért, amely a termék a jelen jótállás hatálya alá tartozó, lakóhelyi használatából vagy használatra való alkalmatlanságából származik.

Egyes államok nem teszik lehetővé a járulékos károk kizárását vagy korlátozását, így lehetséges, hogy a fenti korlátozás vagy kizárás nem alkalmazandó.
A Cosentino az itt kifejezetten feltüntetetteken kívül a Dekton® Felületek lakóépületekben történő felhasználásának vonatkozásában nem vállal semmilyen más, kifejezett vagy hallgatólagos jótállást, teljesítményt vagy garanciát. Ez a jótállás bizonyos jogokat biztosít Önnek, azonban rendelkezhet egyéb jogokkal is, amelyek országról országra, illetve az Egyesült Államokban államról államra, és Kanadában tartományról tartományra változhatnak. Ez az egyetlen jótállás, amelyet a Cosentino a Dekton® Felületek lakóépületekben történő alkalmazására nyújt.
Kizárólag a Cosentino jogosult jótállást vállalni vagy nyilatkozatot tenni a Dekton® Felületek vonatkozásában.

A Cosentino fenntartja a jogot a jótállás nyújtásának elutasítására, ha a fenti követelmények nem teljesülnek, vagy az ügyfél által megadott információk a valóságnak nem felelnek meg, hiányosak vagy olvashatatlanok.

A DEKTON KÉSZTERMÉKEKRE VONATKOZÓ SPECIÁLIS JÓTÁLLÁSI INFORMÁCIÓK
A DEKTON® by Cosentino® késztermékek, háromdimenziós felületek, például konyhai mosogatók, mosdók és zuhanytálcák formájában, a termék gyártási hibájára vonatkozó jótállással rendelkeznek, melynek időtartama ÖT (5) ÉV, az egyéb DEKTON® by Cosentino® termékekre vonatkozó valamennyi feltétel és korlátozás szerint.

A GRIP felületkialakítással rendelkező DEKTON termékek jótállása ÖT (5) évre korlátozódik az egyéb DEKTON® by Cosentino® termékre vonatkozóan leírt feltételeknek és korlátozásoknak megfelelően.

Látogassa meg a http://warranty.cosentino.com oldalt, és kövesse az utasításokat a Dekton jótállás regisztrációjához.

A bal oldali mezőben válassza ki, hogy ki regisztrálja a jótállást, a jobb oldali mezőben pedig azt, hogy milyen beszállítónál vásárolta a terméket.1


Adja meg az Üzlet által biztosított azonosítószámokat. Adja meg a kivitelező2

kőfaragó azonosítószámát a bal oldali mezőben, és a Konyhastúdió azonosítószámát a jobb oldali mezőben.

Töltse ki a végfelhasználó adatait és a munkapultra vonatkozó adatokat. Az e-mail mezőt fontos kitölteni, mert a jótállás visszaigazolását e-mailben küldjük meg.3





Csatolja a számlát/a vásárlást igazoló bizonylatot. Ennek az alábbiakat kell tartalmaznia: a Konyhastúdió adatai, az ügyfél adatai, a munkapult márkája, színe és a számla dátuma.


Végül a Cosentino a személyes adatok védelmére vonatkozó nyilatkozata következik.4
5


Kérjük, pipálja ki a jelölőnégyzeteket. Sikeresen regisztrálta a 25 éves Cosentino termékjótállást!




Üdvözöljük, Ön:	A munkapultot rendelte:
Konyhastúdió Kőfaragó Tervező / Építész Végfelhasználó

Ingatlanfejlesztő / Vállalkozó Végfelhasználó
Tervező / Építész
Konyhastúdió
1

További információkért az NSF tanúsítvánnyal rendelkező színekre vonatkozóan lásd a hivatalos weboldalt: www.nsf.org

